ZAPISNIK

2. seje sveta Krajevne skupnosti Nova Gorica, ki je bila, 18. januarja 2023, ob 17. uri v prostorih krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Sanja Markočič, Radovan Ličen, Bojan Horvat, Neli Skočaj, Vesna Vitez, Ingrid Černe, Darija Bratina, Oton Mozetič, Mateja Humar, Valter Adamič

**Ostali prisotni:** Samo Turel, župan MONG, Melanija Kerševan

**Odsotni-opravičili:** Irena Jevšček

**Predlog dnevnega reda:**

1. Pregled in potrditev zapisnika konstitutivne seje

2. Potrditev sklepov dopisne seje: predlog proračuna za leto 2023 in imenovanje člana v strokovno komisijo za razpis koncesije

3. Imenovanje odborov za posamezna delovna področja

4. Predlogi investicij na območju KS Nova Gorica

5. Izdaja mnenja o obratovanju gostinskih obratov v podaljšanem obratovalnem času

6. Vloga za najem pisarne

7. Potrditev naročilnic in pogodb

8. Vprašanje in pobude

- prošnja sodelovanje s MePZ Nova Gorica

Predsednik je uvodoma pozdravil župana MONG.

Župan g. Samo Turel je pozdravil svetnike KSNG in poudaril pomembnost sodelovanja Mestne občine s Krajevno skupnostjo ter obljubil višja sredstva iz proračuna.

Predsednik je ugotovil prisotnost. Od 13 članov Sveta KSNG je prisotnih 12. Svet je sklepčen. Predlagal je dnevni red.

Sklep: Sprejme se predlagani dnevni red. Vlogo MePZ Nova Gorica, ki je prispela 17. 1. in s katero so bili svetniki seznanjeni 18. 1. se uvrsti pod točko 8.

**ad 1)**

Pregled in potrditev zapisnika konstitutivne seje

Na zapisnik konstitutivne seje ni bilo pripomb.

**Sklep:** Sprejme se zapisnik konstitutivne seje Sveta KS Nova Gorica, ki je bila 14. decembra 2022.

Sklep je bil soglasno sprejet.

**ad 2)**

Potrditev sklepov dopisne seje: predlog proračuna za leto 2023 in imenovanje člana v strokovno komisijo za razpis koncesije

**Sklep:**

1. Potrdi se sklep dopisne seje, ki je bila 12. 1. 2023 s katerim so svetniki KSNG potrdili predlog proračuna KS nova Gorica za leto 2023. (Priloga zapisnika)

2. Potrdi se sklep dopisne seje, ki je bila 12. 1. 2023 da se v Komisijo za podelitev koncesije imenuje: OTON MOZETIČ, univerzitetni dipl. inž. strojništva

Sklep je bil soglasno sprejet.

**ad 3)**

Imenovanje odborov za posamezna delovna področja

Predsednik Sveta je predlagal, da se ustanovi delovne skupine za posamezna področja in pozval svetnike, da se izrazijo svoj interes, kje bi radi delali. Oblikovale so se delovne skupine, ki niso dokončne in se še vedno lahko spreminjajo:

1. Za galerijo Frnaža-programski svet: Ingrid Černe, Neli Skočaj

2. Za prireditve: Vesna Vitez, Iztok Nemec, Sanja Markočič, Irena Jevšček

3. Za investicije: Radovan Ličen, Valter Adamič, Oton Mozetič, Bojan Horvat, Iztok Nemec

4. Za obveščanje in urejanje FB: Mateja Humar, Vesna Vitez, Sanja Markočič

5. V komisijo za hortikulturo pri MONG: Darija Bratina

**ad 4)**

Predlogi investicij na območju KS Nova Gorica

Predsednik je prosil člane Sveta da do 15. februarja pripravijo predlog investicij in prioritet v svoji volilni enoti. Potem predloge na nivoju KS uskladimo in posredujemo podžupanu MONG g. Marku Tribušonu.

**ad 5)**

Izdaja mnenja o obratovanju gostinskih obratov v podaljšanem obratovalnem času

Mestna občina Nova Gorica je zaprosila za mnenje v zvezi z obratovanjem gostinskih obratov v podaljšanem obratovalnem času in sicer za: Crazy horse pub, Okrepčevalnica Mal'ca, Jolly bar in Nixi bar.

 V zvezi z obratovanjem Crazy horse pubu, Okrepčevalnice Mal'ca in Jolly bara nimamo na KS zabeleženih nobenih pripomb.

V zvezi z obratovanjem Nixi bara pa so se krajani pritožili zaradi glasne glasbe med obratovanjem, dela preko dovoljenega urnika, razbijanja ipd

**Sklep:** Pozitivno mnenje se daje Crazy horse pubu, Okrepčevalnici Mal'ca in Jolly baru.

Nixi baru se daje negativno mnenje.

Sklep je bil soglasno sprejet.

**ad 6)**

Vloga za najem pisarne

Pisarna, ki jo je imela v najemu Evropska hiše je prazna. Na KS smo dobili ponudbo za najem pisarne.

**Sklep:**

1. Pisarno oddamo v najem.

2. Ko bodo znani letošnji mesečni stroški, oblikujemo višino najemnine in pogoje.

Sklep je bil soglasno sprejet.

**ad 7)**

Potrditev naročilnic in pogodb

**Sklep:** Potrdi se naročilnica za naročnino na Primorski dnevnik za leto 2023 (bruto 250,00 EUR).

Sklep je bil soglasno sprejet.

**ad 8)**

Vprašanje in pobude

1. Preveriti je potrebno kako je z naročnino na časopise v elektronski obliki. (Primorski dnevnik, Primorske novice)

2. MePZ Nova Gorica je dal vlogo za sodelovanje pri prireditvi 8. februarja, tako da bi v galeriji Frnaža pripravili dan odprtih vrat – delavnico učena slovenske himne.

Sklep: MePZ Nova Gorica se dovoli uporaba galerije Frnaža za organizacijo dogodka 8. februarja 2023.

Sklep je bil soglasno sprejet.

3. Predsednik KS je poudaril nujnost sodelovanja in promocije EPK 2025. Tudi tako, da bi uporabljali njihov logo.

4. Svetnik je postavil vprašanje - kdaj optika na Pristavi?

Seja se je zaključila ob 19. uri.

Številka: 900-2/2023

Zapisnik je bil sprejet na 3. seji, ki je bila 23. februarja 2023

Zapisala: Predsednik Sveta KS Nova Gorica:

Melanija Kerševan Gregor Humar